AksaraLLM/aksara-bahasa-daerah-v1 huggingface dataset:
Prof. Ir. Eko Budihardjo, MSc  () inggih punika salah satunggalipun arsitèk, budayawan, sastrawan, lan ilmuwan saking Indonesia ingkang naté dipunpracaya lenggah minangka Rektor Universitas Diponegoro kalamangsa 1998 dumugi 2006. Kajawi ing Indonesia, Eko Budiardjo ugi asring katimbalan wonten manca nagari minangka pawicara kuliyah umum. Taun 1993 piyambakipun dhumateng Amérikah Sarékat saperlu ngangsu kawruh babagan Konservasi Wangunan Kuno lan Lingkungan Bersejarah, lajeng taun 1994 dhumateng Australia saperlu studi banding babagan urban management. Eko Budiardjo kalebet salah satunggalipun sastrawan ingkang pakaryanipun karoncé wonten ing buku kempalan geguritan Dari Negeri Poci. Sadèrèngipun séda, piyambakipun kadhapuk nyerat wonten ing rubrik Semarangan ariwarta Suara Merdeka kaliyan Retmono lan Abu Su'ud.

Padamelan 
Taun 1978 dumugi 1989, Eko Budiardjo kadhapuk minangka Kepala Biro Penelitian Fakultas Teknik Undip. Kajawi punika, piyambakipun ugi ngrangkep dados Katuwa Jurusan Arsitektur ing Fakultas Teknik. Salajengipun, piyambakipun dipunpracaya minangka Pambiyantu Dekan I Fakultas Teknik Undip, kalamangsa 1989 dumugi 1992. Boten dangu, piyambakipun ngancik dados Dekan Fakultas Teknik Undip, taun1992 dumugi 1998. Lan pamuncakipun wonten Undip, Eko Budiardjo kapilih dados rektor, kala mangsa 1998 dumugi 2006. Wonten kalih pawiyatan ingkang maringi gelar profesor dhumateng piyambakipun, inggih punika Undip, minangka Guru Besar Arsitektur lan Perkotaan, lan Guru Besar Lansekap lan Teknologi Lingkungan wonten ing Universitas Trisakti Jakarta.

Pendhidhikan 
 Fakultas Teknik Arsitektur Universitas Gajah Mada Yogyakarta taun (1969)
 Master of Science in Town Planning University of Wales Institute of Science and Technology, Inggris taun 1978

Organisasi 
 Katuwa Komisi Kabudayan Akademi Ilmu Pengetahuan Indonesia (AIPI)
 Katuwa Forum Rektor Indonesia (FRI) (2001-2002)
 Katuwa Ikatan Arsitek Indonesia (IAI) Cabang Jawa Tengah (1987-1992)
 Katuwa Ikatan Ahli Perencanaan (IAP) Cabang Jawa Tengah (1992-sekarang)
 Anggota Dewan Habitat International Council (HIC) Meksiko
 Eastern Regional Organization on Planning and Housing (EAROPH) Malaysia
 International Federation for Housing and Planning (IFHP) Belanda
 Direktur Lembaga Studi Pembangunan Daerah (LSPD)
 Penasihat Ahli Yayasan Bakti Karya (Yabaka)
 Anggota Dewan Pakar Ikatan Cendekiawan Muslim Indonesia (ICMI) Jawa Tengah
 Anggota Dewan Pembina Persatuan Insinyur Indonesia (PII) Jawa Tengah
 Présidhèn Rotary Club Semarang
 Katuwa Dewan Kesenian Jawa Tengah.

Pangaji 
 Bhakti Upapradana saking Gubernur Jawa Tengah
 Dosen Teladan saking Rektor Undip
 Bintang Emas Budaya saking Pusat Lembaga Kebudayaan Jawi
 Penghargaan dengan pujian saking Ikatan Arsitek Indonesia

Rujukan 

Ilmuwan Indonesia
Tokoh dari Purbalingga
Tokoh Jawa Tengah
Tokoh Jawa
Arsitek Indonesia
Budayawan Indonesia
Artikel Wiki Mrebawani II kalamangsa 1
The Road Within inggih punika filem saking Amérikah Sarékat ingkang dipundamel taun 2014. Filem punika dipunsutradarani Gren Wells, ngrangkep minangka panganggit skénario. Filem punika damelan ambalan saking filem Jerman taun 2010 asesirah Vincent Wants to Sea. The Road Within dipunbabar kaping pisan nalika pahargyan Los Angeles filem Festival taun 2014 lajeng dipunbabar kanggé sagung pamirsa ing wulan April 2015.

Ingkang maragani 
 Robert Sheehan
 Dev Patel
 Zoë Kravitz
 Robert Patrick
 Kyra Sedgwick

Latar wingking
Wells ndamel filem ambalan punika dhedhasar namung saking trailer Vincent Wants to Sea. Piyambakipun ugi mratélakaken bilih kapeksa ndamel filem punika awit saking riwayat kesehatanipun jalaran mboten tumata anggènipun dhahar. Zoë Kravitz nyengkuyung wragad agengipun 90 pounds kanggé filem punika, lan maringi katrangan bilih piyambakipun mboten èstu ndhèrèk maragani jalaran saweg nandang gerah anoreksia (kelangan pepinginan dhahar).

Pangalembana
Filem punika panèn pangalembana saking para pamirsa lan juru kritik. The Hollywood Reporter ngalembana tiga juru paraga baku, nanging ugi maringi kritik. Sami kaliyan punika, kalawarta Variety maringi pangalembana awit saking "kaprigelanipun pra paraga antawisipun Robert Sheehan, Dev Patel dan Zoe Kravitz".

Rujukan

Pranala njawi 
 
 

Filem Amérikah Sarékat
Filem Amérikah Sarékat taun 2014
Filem taun 2014
Filem berbahasa Inggris
Filem daur ulang
Artikel Wiki Mrebawani II kalamangsa 1
Tarzan utawi Tarsan () ingkang gadhah asma asli Toto Muryadi, inggih punika salah satunggalipun ledhek (pelawak) saking Indonesia ingkang misuwur minangka anggota grup lawak Srimulat. Jeneng panggung Tarzan dipuntampi rikala piyambakipun suksès maragani tokoh Tarzan ing suatu pertunjukan, yang seterusnya dipakai sampai sekarang.

Latar wingking 
Tarzan lair ing Kepanjen, Kabupatèn Malang, Jawi Wétan, tanggal 24 April 1945. Kados déné pelawak sanèsipun wonten ing Srimulat, Tarzan miwiti kiprahipun wonten panggung tradhisional ludruk. Tarzan mlebet wonten grup lawak Lokakarya taun 1967, sadèrèngipun ndhèrèk wonten Srimulat wonten ing wulan Mèi 1979.

Kanthi perawakan ingkang kagolong inggil 180 cm, Tarzan ing  panggung Srimulat adanipun maragani minangka tiyang saking kalangan inggil kados ta majikan, punggawa; utawi wadya (jendral). Wonten adiacara Kethoprak Humor ingkang kasiaraken stasiun RCTI, piyambakipun maragani minangka ratu, ingkang tansah maringi wejangan-wejangan cinampuran kaliyan guyonan.

Kajawi wonten ing panggung Srimulat, Tarzan naté kacathet maragani sakpérangan film biyoskup antawisipun Untung Ada Saya, Mencari Untung, Godain Kita sarta Kamulah Satu-Satunya. Tarzan ugi naté kadhapuk maragani pariwara kanggé télévisi. Paraga film lan sinétron Tora Sudiro lan pelawak Tukul Arwana mratélakaken bilih Tarzan punika dados idholanipun.

Ing jawi kancah kesenian, Tarzan ugi gadhah warung iwan a la belantara'. Bokmenawi jalaran namanipun Tarzan mboten tebih kaliyan alas, menu ingkang kacawisaken temtu wonten sesambetanipun kaliyan alas.

 Pakaryan 
 Filem 

 Sinétron 

 Pintu Surga (2011)
 Insya Allah Ada Jalan (2012)
 ABG Jadi Manten (2014)
 Tetangga Masa Gitu?'' (2014)

Pariwara 
 Hemaviton Jreng
 Joint Herbal

Rujukan

Pranala njawi 
 Tarzan bersama Tukul, Gogon, dan Jujuk saat tampil di Den Haag, Belanda
 

Aktor Indonésia
Anggota Srimulat
Tokoh Jawa Wétan
Tokoh Jawa
Artikel Wiki Mrebawani II kalamangsa 1
Saparman Sodimejo, limrahipun dikenal kanthi asma Mbah Gotho () inggih punika tiyang saking Indonesia ingkang kasebat minangka tiyang paling sepuh sadonya. Ing wulan Mèi 2010, ariwarta Solopos nglaporaken bilih juru sensus taun punika sampun nyathet, ambal warsanipun Mbah Gotho salajengipun inggih punika satus sekawan dasa kalih taun, ingkang ateges, yuswanipun Mbah Gotho sangalas taun langkung sepuh tinimbang tiyang paling sepuh ingkang kacathet kanthi resmi, Jeanne Calment, séda nalika taun 1997. Mbah Gotho punika pandhemen ses utawi rokok dumugi sédanipun. Piyambakipun gesang langkung dangu tinimbang sedasa sedhèrèk kandhungipun, sekawan sémahipun, lan gangsal putranipun. Kaca Liputan 6 nglaporaken bilih yuswa Mbah Gotho punika udakara satus patang dasa taun, piyambakipun mboten saget èmut tanggal lairipun, nanging mratélakaken wontenipun pembangunan satunggalipun pabrik gula ingkang dumunung wonten Sragen ing taun 1880.

Rujukan 

Tokoh Kristen Indonésia
Tokoh dari Sragen
Tokoh Jawa Tengah
Tokoh Jawa
Artikel Wiki Mrebawani II kalamangsa 1
Ong Harry Wahyu (lair ing Madiun, Jawi Wétan) inggih punika salah satunggalipun seniman saking Indonesia. Namanipun misuwur miyos pakaryanipun awujud filem minangka visual artis lan art director. Piyambakipun naté nampi pangaji ing kategori The best art director wonten pahargyan Festival Film Indonesia kanthi filem Daun di Atas Bantal ingkang dipunsutradarani Garin Nugroho kanthi juru paraga Christine Hakim, taun 1996. Ong Hary Wahyu mandhégani ngadegipun komunitas kampung Nitiprayan ingkang salajengipun kawentar minangka kampung kagunan. Pakaryanipun ing jagat kagunan rupa, misuwur nalika nyungging samak buku Gadis pantai, anggitanipun sastrawan Pramoedya Ananta Toer.

Latar wingking 
Sinaosa naté dipunpenggak déning tiyang sepuhipun nalika badhé nglampahi kiprah ing jagat kagunan, nanging Ong tetep nglampahi punika. Kanthi modhal raos remen lan kaprigelan ingkang kapendhem, Ong Harry Wahyu kasil mujudaken pangimpènipun ing jagad film lan kagunan rupa.
Piyambakipun dugi Ngayojakarta taun 1979, sasampunipun ngrampungaken pawiyatan menengah ing Madiun. Kanthi tékad ingkang gumolong, Ong Harry Wahyu nerasaken pawiyatan wonten ing Institut Kagunan Indonesia Jurusan Kagunan Grafik. Nanging piyambakipun mboten tutug anggènipun kuliyah, amargi langkung kathah ngayahi pedamelanipun.

Ong Harry Wahyu sampun nglairaken pakaryan awujud desain grafis. Piyambakipun dipunpracaya minangka art director wonten sapérang filem Indonésia antawisipun Tajuk (sesarangan Slamet Raharjo lan sakanca), Sri (sesarengan Marcelli Sumarno), Habibie & Ainun (sesarengan Hanung Bramantyo), Soegija (dipunparagani Nirwan Dewanto), lan Daun di atas bantal (dipunparagani Christine Hakim, dipunsutradarani Garin Nugroho). Mligi film Daun di atas bantal Ong Harry Wahyu kasil nyabet prédhikat minangka The best art director wonten pahargyan Festival Film Indonesia (1998).

Pakaryan 
Pakaryanipun Ong Harry awujud desain grafis kanggé para panganggit carita cekak, geguritan, lan novèl mboten saget kaétung cacahipun, ngancik atusan.  Ing ngandhap niki namung sapéreng pakaryanipun:
 Tajuk
 Sri
 Soegija
 Daun di atas bantal
 Habibie & Ainun (film)

Ugi pirsani 
 Nirwan Dewanto
 Slamet Rahardjo
 Garin Nugroho
 Christine Hakim
 Festival Film Indonesia
 Puthut EA
 Butet Kertaradjasa

Rujukan 

Seniman Indonesia
Tokoh dari Yogyakarta
Artikel Wiki Mrebawani II kalamangsa 1
Wa Ode Wulan Ratna () inggih punika salah satunggalipun sastrawati saking Indonesia. Awit taksih nèm piyambakipun sampun cinaketan kaliyan jagat kasusastran, nanging miwiti kiprahipun nalika kuliyah wonten Universitas Negeri Jakarta. Piyambakipun naté nampi bebungah Kusala Sastra Khatulistiwa (KSK) ing kategori Panyerat Nèm Mumpuni, miyos pakaryanipun, kempalan carita cekak, Cari Aku di Canti, 2008. Taun punika ugi, KSK ugi maringi bebungah dhumateng Nirwan Dewanto ing kategori Geguritan miyos pakaryanipun, Jantung Lebah Ratu lan Ayu Utami ing kategori Prosa miyos pakaryanipun, Bilangan Fu.

Latar wingking 
Wa Ode lair ing Jakarta, tanggal 23 Agustus 1984, nanging pakaryanipun kathah ingkang mundhut irah-irahan tlatah. Babagan punika mboten éwah saking latar wingking kulawarginipun ingkang saking Kabupatèn Buton, Sulawesi Tenggara. Cari aku di Canti inggih punika buku kempalan carita cekak ingkang nglantaraken namanipun nampi bebungah Kusala Sastra Khatulistiwa ing kategori Panyerat Nèm Mumpuni, taun 2008. Awit taksih nèm, Wa Ode Wulan Ratna sampun cinaketan kaliyan jagating kasusastran lan maos buku-buku kagunganipun sang rama. Piyambakipun naté tumut ramanipun ingkang dados pangladhi dayung, mlebet alas. Wekdal punika, inggih namung buku-buku ingkang dados kancanipun. Ing taun 2003, piyambakipun mbabar buku Perempuan Noktaria, kempalan carita cekak ingkang nyariyosaken kahananipun para wanita ing masarakat.

Kajawi nyerat karya sastra, Wa Ode Wulan Ratna ugi dipunpracaya dados dhosèn Panyeratan Kreatif wonten ing Universitas Multimedia Nusantara Jakarta, Piyambakipun saèstu remen mlampah-mlampah, melancong dhumateng sapérang kutha saperlu nggulawenthah kaprigelan panyeratan ingkang badhé dipunangkat minangka karya sastra. Taun 2010 piyambakipun katimbalan déning Dewan Kesenian Tegal saperlu maos carita cekak wonten Gedung Kesenian Tegal.

Bebungah 
Berikut ya iku pratélan penghargaan yang pernah diraih olèh Wa Ode Wulan Ratna
 Sayembara Creative Writing Institute (CWI), 2005
 Sayembara carita cekak Melayu, Dewan Kesenian Riau (DKR), 2005
 Sayembara carita cekak Krakatau Award Dewan Kesenian Lampung (DKL), 2005
 Kusala Sastra Khatulistiwa 2008
 Sastrawan kapilih wonten ing Ubud Writers & Readers Festiva

Ugi pirsani 

 Kusala Sastra Khatulistiwa
 Dewan Kesenian Jakarta
 Dewan Kesenian Tegal
 Universitas Multimedia Nusantara

Rujukan 

Seniman Indonesia
Sastrawan Indonésia
Sastrawati
Artikel Wiki Mrebawani II kalamangsa 1
Cari Aku di Canti inggih punika buku kempalan carita cekak anggitanipun sastrawati Wa Ode Wulan Ratna ingkang kababar déning Lingkar Pena Publishing House taun 2008. Buku punika kasil nglantaraken Wa Ode Wulan nampi bebungah Penghargaan Kusala Sastra Khatulistiwa (KSK) ing kategori Panyerat Nèm Mumpuni, 2008. Tahun punika, KSK ugi maringi bebungah dhumateng  Nirwan Dewanto miyos pakaryanipun, Jantung Lebah Ratu, ing kategori Geguritan lan Ayu Utami miyos pakaryanipun, Bilangan Fu, ing kategori Prosa. Sedaya carita cekak ingkang karoncé wonten buku Cari Aku di Canti ngangkat cariyos pagesangan Sulawesi Tenggara, mliginipun Buton.

Latar wingking 
Cari Aku di Canti ngandhut kalih welas carita cekak antawisipun La Runduma, Cari aku di Canti, Bula Malino, Bulan Gendut di tepi Gangsal, Perempuan Nokturia, Catatan Harian Hans Mandosir, Kembang Sri Gading, Corfivollus, Meja Gembol, Kering, Peluru-peluru, lan Batavus. Sedaya carita cekak ingkang karoncé wonten buku punika ngangkat cariyos pagesangan masarakat Sulawesi Tenggara, mliginipun Buton. Kajawi miyos riset wonten sakpérang papan panggènan, Wa Ode Wulan Ratna ugi ngasah kaprigelanipun miyos adicara Bengkel Penulisan Novèl Dewan Kesenian Jakarta.

Ugi pirsani 
 Wa Ode Wulan Ratna
 Kusala Sastra Khatulistiwa

Rujukan 

Buku sastra
Sastra Indonésia
Artikel Wiki Mrebawani II kalamangsa 1
Slamet Sukirnanto () inggih punika salah satunggalipun sastrawan angkatan 1966 saking Indonesia. Piyambakipun sampun nglairaken pakaryanipun awujud geguritan, artikel babagan seni rupa, lan téater. Slamet Sukirnanto naté dipilih minangka anggota Dewan Perwakilan Rakyat Republik Indonesia dados sesulihipun kalangan mahasiswa. Sakpérang geguritanipun karoncé wonten buku kempalan geguritan Dari Negeri Poci 3, taun 1996.

Latar wingking 
Slamet Sukirnanto lair wonten ing Kutha Surakarta, Hindia Belanda, tanggal 3 maret 1941. Piyambakipun punika salah satunggalipun sastrawan misuwur saking Indonésia. Slamet sampun nglairaken kathah karya sastra awujud geguritan, artikel babagan seni rupa lan téater. Samangsa dados mahasiswa Fakultas Sastra Universitas Indonesia piyambakipun nglampahi kiprah miyos aksi unjuk raos nglawan Orde Lama ing taun 1966 ingkang lajeng nglairaken pakaryan kempalan geguritan Jaket Kuning (1967). Salajengipun, Slamet kapilih minangka anggota DPRGR lan MPRS minangka dutaning mahasiswa (1967-1971). Taun 1974 misuwur minangka "Jaksa Penuntut Umum" wonten adicara Pengadilan Puisi ing Bandung. Kempalan geguritanipun inggih punika Kidung Putih (1967), Gema Otak Terbanting (1974), Bunga Batu Penerbit Puisi Indonesia (1979). Bunga Batu Penerbit Puisi Indonesia ngandhut geguritanipun ingkang lair nalika wonten Banjarmasin, (Kalimantan Selatan), Asahan, Parapat (Sumatera Utara), Dili (Timor Leste), Kupang (Nusa Tenggara Timur), lan Denpasar (Bali).
 
Kawitanipun, piyambakipun cinaketan kaliyan jagat seni rupa. Nanging nalika sinau wonten SMA piyambakipun remen dhumateng drama. Kaanan punika awit saking srawung kaliyan W.S. Rendra nalika wonten ing Surakarta. Taun 1962, sesarengan Salim Said, Slamet Sukirnanto ngedegaken Teater Margoyudan. Piyambakipun ugi srawung kaliyan Mansyur Samin Cs saking kelompok HPSS (Himpunan Peminat Sastra Surakarta). Sesrawungan kaliyan para panggurit punika salajengipun nuwuhaken karemenan dhumateng kasusastran. Sanèsipun, karemenan punika awit saking asring maos pakaryanipun Chairil Anwar, Amir Hamzah, lan Sanusi Pane. Lan mligi ngangsu kawruh dhumateng Hartoyo Andangjaya.

Riwayat organisasi 
 Ngedekaken Ikatan Mahasiswa Muhammadiyah (1964)
 Anggota DPRGR dan MPRS minangka dutaning mahasiswa (1967-1971)
 Ngedekaken KNPI lan Pengurus DPP KNPI (1978 -1982)
 Katuwa Majelis Kebudayaan ing Pimpinan Pusat Muhammadiyah (1990)
 Katuwa Babagan Pengembangan Kebudayaan ing ICMI DPP Jakarta (1991)
 Katuwa Komite Sastra Dewan Kesenian Jakarta (1993-1996)

Pakaryan 

 Jaket Kuning (1967)
 Kidung putih (1967)
 Gema Otak Terbanting (1974)
 Bunga Batu (1979)
 Catatan Suasana (1982)
 Luka Bunga (1991)

Ugi pirsani 

 Piek Ardijanto Soeprijadi
 SN Ratmana
 H.B. Jassin
 Taman Ismail Marzuki
 Abdul Hadi WM
 Dari Negeri Poci

Rujukan 

Sastrawan Indonésia
Seniman Indonesia
Tokoh dari Surakarta
Tokoh angkatan 1966
Artikel Wiki Mrebawani II kalamangsa 1
Dewan Kesenian Jakarta (DKJ) inggih punika salah satunggalipun organisasi mitra ingkang nyengkuyung kagiyatan pangembangan seni-budaya wonten ing tlatah Provinsi Daerah Khusus Ibukota Jakarta ingkang dipunyasa déning masarakat seniman. Organisasi punika dipunkukuhaken déning Gubernur DKI Jakarta, Ali Sadikin, ing tanggal 17 Juni 1969. Wiwitanipun, anggota pengurus Dewan Kesenian Jakarta dpuntetepaken déning Akademi Jakarta, inggih punika para budayawan lan winasis saking saindengipun Indonesia. Sapunika, sansaya dangu, pamilihan anggota Dewan Kesenian Jakarta dipuntindakaken kanthi binuka, miyos tim pamilihan ingkang dipunayahi déning sakpérang ahli lan pengamat seni, kajawi anggota Akademi Jakarta piyambak. Para calon dipunajengaken saking kalangan masarakat utawi kelompok seni. Kala mangsa kapengurusan Dewan Kesenian Jakarta inggih punika tigang taun. Sakpérangan ageng wragad kanggé ngecakaken kagiyatan DKJ saking Pemerintah Provinsi DKI Jakarta. Nanging DKJ ugi makarya sesarengan kaliyan lembaga-lembaga nirlaba, perusahaan ingkang nyengkuyung kagiyatan seni-budaya, lan ugi kaliyan dhéwan kesenian kabupatèn/kutha/provinsi sanèsipun. Présidhèn kaping sekawan Republik Indonesia, Abdurrachman Wahid, naté kadhapuk Katuwa Dewan Kesenian Jakarta.

Jejibahan 
Dewan Kesenian Jakarta ngayahi jejibahan minangka mitranipun Pamaréntah Provinsi DKI Jakarta kanthi nyengkuyung sagung kagiyatan seni-budaya ugi ndhèrèk nemtokaken arah kebijakan pamaréntah babagan seni-budaya wonten tlatah Jakarta. Cacahipun anggota DKJ inggih punika selangkung tiyang, ngandhut para seniman, budayawan lan pamikir seni, ingkang dipunpantha wonten nem panitya: panitya filem, panitya seni musik, panitya sastra, panitya seni rupa, panitya seni jogèd, panitya komite seni teater. Kajawi punika, Dewan Kesenian Jakarta ugi ngawontenaken adicara adon-adon Sayembara Novèl Dewan Kesenian Jakarta.

Panitiya

Kagiyatan 
 Penelitian
 Pengembangan
 Pendokumentasian karya dan kagiyatan
 Kajian seni-budaya (diskusi, seminar, workshop, pelatihan)
 Festival
 Pengiriman duta seni
 Kerjasama dengan lembaga-lembaga lain
 Penyediaan wahana apresiasi (pertunjukan seni, pemutaran film, pameran/gelar karya)

Rujukan

Pranala njawi 
 Situs resmi Pemprov DKI 
 Situs resmi DKJ
 Katalog Perpustakaan DKJ - Situs resmi 

Pendirian taun 1969
Seni di Indonesia
Dewan kesenian
Artikel Wiki Mrebawani II kalamangsa 1
The Heat inggih punika filem kumedhi saking Amérikah Sarékat ingkang dipundamel taun 2013. Filem punika diarahaken déning Paul Feig, dhedhasar sekénario anggitanipun Katie Dippold. Paraga ingkang dipundhapuk wonten filem punika antawisipun Sandra Bullock lan Melissa McCarthy minangka agèn mirunggan FBI Sarah Ashburn lan dhétèktif Boston Shannon Mullins, ingkang ngayahi jejibahan mbongkar kagiyatanipun para mafia. Wiwitanipun, filem punika badhé dipunbabar tanggal 5 April 2013, nanging Fox mindhahaken dhateng tanggal 28 Juni 2013. The Heat sampun dipunbabar kanthi wujud DVD lan Blu-ray Disc nalika 15 Oktober 2013.

Lampahan 
Agèn mirunggan FBI Sarah Ashburn (Sandra Bullock) punika juru sisik melik ingkang prigel dumunung wonten ing Kitha New York. Piyambakipun dipun-gethingi déning kanca agèn sabarakanipun amargi umuk lan solah bawanipun ingkang ngasoraken tiyang sanès. Wonten ing Boston, piyambakipun srawung kaliyan Shannon Mullins (Melissa McCarthy), satunggalipun pulisi ingkang prigel nanging asring ngendikan awon lan mboten manut dhumateng kantoripun, Dhepartemèn Kapulisèn Boston. Kawontenan punika ndadosaken Ashburn dipun-gethingi Mullins. Sanadyan sampun dipunpeksa déning mantrinipun, Hale (Demián Bichir), Ashburn suthik nyambut damel sesarengan Mullins.

Ashburn lan Mullins ngetutaken Hank LeSoire (Adam Ray) ingkang gadhah Club Ekko lan kasil nglebetaken virus wonten tilpunipun saperlu mundhut katerangan babagan rajaning narkoba, Simon Larkin. Sasampunipun medal saking papan panggènan punika, Ashburn lan Mullins panggihan kaliyan agèn saking DEA, Craig (Dan Bakkedahl) lan Adam (Taran Killam), ingkang saweg nandangi prakawis lan ajrih manawi perkawisipun dipunrampungi Ashburn lan Mullins. Ashburn lan Mullins manggihi vidhio nalika wonten ing mobil agèn DEA ingkang nedahaken sedhèrèkipun Mullins, Jason (Michael Rapaport), wonten sesambunganipun kaliyan organisasi kagunganipun Larkin. Jason nembé kémawon medal saking pakunjaran lan dipundhelikaken déning Mullins supados boten damel gègèr.

Ashburn maringi katerangan lan kapracayan dhumateng Mullins supados énggal tindak wonten griyanipun tiyang sepuhipun saperlu mundhut katerangan saking Jason babagan Larkin. Dumugi ing ngrika, tiyang sepuhipun Mullins (mliginipun ibunipun) lan sedhèrèkipun cacah tiga taksih gething dhumateng Mullins awit saking dipuncepengipun Jason.

Pangaji

Filem candhakipun 
Boten dangu sasampunipun filem punika kababar, sutradara Feig mratélakaken bilih filem punika badhé dipunlajengaken. Wonten ing sasi Oktober 2013, Bullock ngendika bilih piyambakipun badhé dipundhapuk malih wonten filem candhakipun.

Rujukan

Pranala njawi 
 
 
 
 
 
 O'Hehir, Andrew. "“The Heat”: Police misconduct as feminism." Salon. June 28, 2013.
 The Heat at The Journalist

Filem 20th Century Fox
Filem Amérikah Sarékat
Artikel Wiki Mrebawani II kalamangsa 1
Karèt kebo (Ficus elastica) ya iku spésiès tetuwuhan saka génus ficus. Tuwuhan iki asalé saka India sisih lor-wétan, Népal, Bhutan, Burma, Cina, Malaysia, lan Indonésia. Tuwuhan iki uga banjur wus kasebar ing Sèilon lan Praja Florida, Amérikah Sarékat.

Wedharan
Karèt kebo kalebu golonganing tuwuhan waringin kang dhuwuré bisa nganti 30-40 mèter, malah kepara nganti 60 mèter. Déné watangé bisa nganti 2 mèter. Kango nyengkuyung ukuran kang gedhé mau, kaya déné lumrahé golongané waringin karèt kebo uga duwé oyot gantung. Godhongé kawangun lonjong gumilap warna ijo semu abang, dawané 10–35 cm lan ambané 5–15 cm. Tuwuhan kang isih enom duwé godhong kang luwih amba tinimbang kang wis tuwa. Saliyané kanthi wiji kang tuwuh, karèt kebo uga bisa ditandur kanthi cara stèk.

Kembang lan woh
Kayadéné lumrahé tuwuhan waringin, kembang karèt kebo mbutuhaké pitulungan tawon kanggo penyerbukan. Anané tawon kang wus dadi pasangan tuwuhan iki ndadèkaké kembang karèt kebo ora prelu manèh warna kang apik lan ganda kang wangi kanggo ngundang kéwan gremetan liyané. Wohé karèt kebo wujudé lonjong ijo semu kuning udakara 1 cm.

Budidaya lan piguna

Pethètan
Karèt kebo lumrahé sengaja ditandur kanggo pethètan utawa kanggo éyup-éyup. Kanthi sipat kang rikat anggoné tuwuh, tuwuhan iki bisa kapilih kanggo nanduri papan kang panas.

Wod
Ing Cherrapunji, Meghayala, India sisih lor-wétan, ana sawenèh masarakat kang sengaja mbudidaya karèt kebo kapurih bisa dadi wod ing kali. Wit karèt kebo ditandur ing pinggir kali lan sebrangé, banjur nalika wis tuwuh oyot gantungé  kasambung lan katata dadi wod. Nalikané oyot tambah gedhé, bisa kuwat kanggo diliwati manungsa.  Déné ing Indonésia, uga tinemu ing Kacamatan Leuwi Damar, Kabupatèn Lebak.

Jamu
Karèt kebo bisa kanggo tamba manéka lelara, kaya ta lara kulit, maag, rématik, nglancaraké getih, lan nyuda rasa lara. Ing godhongé kakandhut senyawa saponin, flavonoid, lan polifenol. Karèt kebo uga duwé kasiyat kanggo tamba stroke. Déné tata carané kanggo jejamu, godhong karèt kebo digodhog nganti suda banyuné, banjur diombé.

Gambar

Rujukan
Rempelas, utawa karan 'amplas', 'ambril' ya iku kertas kaku kang duwé matrial abrasiv ing lumahé. Pigunané kanggo ngalusaké siji barang (umpamané nalika gawé mèbel utawa ukiran, utawa nyingkiraké siji lapisan umpamané cèt lawas.

Kayadéné wungkal, ukuran rempelas migunakaké istilah grit, ya iku angka kang nuduhaké alus-kasaré rempelas. Grit kang luwih akèh nuduhaké rempelas iku luwih alus.

Sajarah
Sepisanan rempelas kang kacathet nalika abad pisanan migunakaké thothok kerang, wewijèn lan pasir kang ditemplèkaké ing kertas ngango lém. Uga ana kang nganggo kulit iwak hiu. Malah, masarakat ing Kepulauan Komoro, migunakae kulit fosil urip Coelacanth, kanggo rempelas.
Mula-mula rempelas modhèren nggunakaké remukan beling kang diprodhuksi taun 1833  déning  John Oakey ing London, kang duwé pabrik bisa ngasilaké rempelas kanthi massal. Remukan beling bisa nggerus kanthi apik, déné pasir kurang apik.Ing taun 1921, 3M kasil nyipta rempelas saka bahan silikon karbida lan lem kang tahan banyu kang bisa digunakaké ing kaanan teles lan garing. Rempelas kang tahan banyu iki ndadékaké rempelas iki bisa digunakaké  ing banyu. Pigunané kang pisanan ya iku ing garapan cèt ana pabrik otomotif.

Rujukan 

Piranti
Tukang kayu
Artikel Wiki Mrebawani II kalamangsa 1
Panji (sadurungé diéja Pandji) kuwi radèn kang nglegéndha ana ing Jawa Wétan, Indhonésia. Lakoné dadi dhasaré siklus carita-carita Jawa lan, bareng karo Ramayana lan Mahabharata, dadi dhasaré manéka kakawin lan aliran wayang kang kawentar ing Jawa Wétan aran wayang gedog ("gedog" tegesé "topèng"). Carita-carita Panji njiwani jogèd tradhisional Indhonésia, mligi jogèd topèng Cirebon karo Malang. Carita-carita Panji wis sumebar metu Jawa Wétan, dadi sumberé sastra lan drama ngambah Malaya, tlatah kang dumadi saka nagara Indhonésia, Malésia, Tanah Thai, lan Kamboja saiki.

Rujukan 
Cathetan sikil

Bibliografi

Folklor Indonésia
Folklor Jawa
Resèp Asli KFC ya iku campuran adon-adon sing wadi sing dianggo KFC, jejaring griya dhahar saji rikat, nedya nggawé ayam gorèng.

Sujarah 
Kala pungkasané taun 1930-an, pom bènsin ana ing Corbin, Kentucky duwèké Harland Sanders kondhang lantaran ayam gorèng gawéané. Jalaran iku pom bènsiné banjur dibongkar nuli ganti diyasa griya dhahar. Nalika mernahaké resèpé sing wadi sing isiné 11 bumbu, Sanders weruh manawa nggorèng ayam sarana wajan iku kesuwèn, bisa ngentèkaké 30 menit saben pesenan. Éwadéné, nggorèng kanthi ngelemaké ayam ing lenga sarana kranjang kawat butuh wektu saparoné, nanging ngasilaké gorèngan sing ora rata tur garing. Kala taun 1939, dhèwèké nuli weruh yèn nganggo panci prèsto bisa ngasilaké ayam sing empuk tur énak, déné suwéné nggorèng mung wolung tekan sangang menit. Kala Juli 1940, Sanders ngrampungaké resèpé sing banjur kawentar ingaran Resèp Asli iku.

Sawisé Sanders nglekasi waralaba ayam gorèngé kala taun 1950-an kanthi jeneng Kentucky Fried Chicken (Ayam Gorèng Kentucky), maskapéné milih ngirimaké bumbuné sing wadi iku menyang rèstoran-rèstorané amrih kajagané resèpé. Dhèwèké ngendikan manawa ana uyah lan mrica sing dianggo ing resèpé lan kandha yèn adon-adoné "ana ing saben raké wong-wong".

Sanders kawitané kondhang amarga nganggo lenga sayur nedya nggorèng ayam. Nalika taun 1993, awit alesan ékonomi, akèh warung KFC malih nganggo camborané lenga klentik lan lenga kedhelé. Ana ing Jepang, lenga sing dianggo wiyahé lenga wiji kapas lan lenga jagung sing luwih larang amarga KFC Jepang pitaya cara mangkono amrih kajagané kwalitèté rasané.

Rujukan
Dhialèk kutha iku dhialèk sing dicaturaké déning wong-wong ing kutha. Babagan iki awèh kawigatèn tumrap ing kalungguhan sosiologis sawijining kutha amarga akèh dhialèk kutha duwé ciri sing mbédani ditandhing dhialèk kutha liyané.

Sebaran 
Kutha asring sinebut papan sing duwé prèstise (prabawa) luwih tinimbang laladan désa sakiwa-tengené. Ing petha dhialèk, kerep kapetha fénoménah basa sing mligi sumebar sajeroning laladan kutha. Munculé warga kutha dalah basané mratandhani yèn wong-wong désa wiwit urip ing kutha. Conto sing cetha ya iku kadadéan mekaré basa Köln, fénoménah basa sing dumadi dhèk pungkasané Abad Tengahan saka Köln menyang Limburg.
Yusi Avianto Pareanom () inggih punika salah satunggalipun sastrawan saking Indonesia. Namanipun misuwur ing jagat kasusastran Indonesia lumantar pakaryanipun awujud novèl lan carita cekak ingkang sampun dipunmot wonten sawenèh ariwarta lan kalawarta. Awit saking kaprigelanipun, Yusi Avianto naté nampi bebungah saking Kusala Sastra Khatulistiwa taun 2016 ing kategori Prosa, miyos pakaryanipun, Raden Mandasia Si Pencuri Daging Sapi. Tahun ingkang sami, KSK ugi maringi bebungah dhumateng F. Aziz Manna ing kategori Geguritan, miyos pakaryanipun, Playon.

Latar wingking 
Yusi Avianto Pareanom lair ing Kutha Semarang, Jawa Tengah, surya 9 wulan November 1968. Piyambakipun nyerat sapérang buku fiksi lan nonfiksi. Buku fiksi pakaryanipun ingkang sampun kababar antawisipun Rumah Kopi Singa Tertawa (2011) lan Grave Sin No. 14 and Other Stories (2015, kajawi kababar wonten ing basa Indonesia, ugi kapertal wonten basa Inggris lan Jerman). Yusi nembé kemawon katetepaken minangka salah satunggalipun anggota Dewan Kesenian Jakarta. Kajawi nyerat pakaryan sastra, piyambakipun ugi nelatèni minangka juru besut lan juru pertal pakaryan manca nagari dhumateng basa Indonesia. Ing wulan Maret 2016, Yusi Avianto Pareanom mbabar novèlipun jejudhul Raden Mandasia Si Pencuri Daging Sapi. Novèl punika ugi ingkang nglantaraken piyambakipun nampi bebungah saking Kusala Sastra Khatulistiwa ing kategori Prosa.

Pakaryan 
 Rumah Kopi Singa Tertawa (2011)
 Grave Sin No. 14 and Other Stories (2015)
 Raden Mandasia Si Pencuri Daging Sapi

Ugi pirsani 
 Kusala Sastra Khatulistiwa
 Raden Mandasia Si Pencuri Daging Sapi

Rujukan 

Sastrawan Indonésia
Kusala Sastra Khatulistiwa
Artikel Wiki Mrebawani II kalamangsa 1
Raden Mandasia Si Pencuri Daging Sapi inggih punika sesirah novèl anggitanipun sastrawan Yusi Avianto Pareanom ingkang kababar ing wulan Maret 2016 déning Banana Publishing. Buku ingkang kandelipun sekawan dasa wolu kaca, kanthi nomer ISBN 978-979-1079-52-5 punika nglumantaraken namanipun Yusi Avianto Pareanom nampi bebungah saking Kusala Sastra Khatulistiwa (KSK) taun 2016 ing kategori Prosa. Bebungah ingkang sami, taun punika, KSK ugi maringi bebungah dhumateng F. Aziz Manna kanthi buku kempalan geguritan ingkang asesirah Playon ing kategori Geguritan. Wonten buku punika, Yusi Avianto Pareanom tetéla sampun nyuguhaken cariyos utawi dongèng kontemporer kanthi prayogi, ingkang adamel pamaosipun sami gemujeng, nangis, nguda raos, duka, lan misuh-misuh wonten wanci ingkang mèh sami.

Ringkesan 
Sungu Lembu nglampahi gesang kanthi nyimpen dhahaning manah lan duka. Ing pérangan sanès, Raden Mandasia nglampahi dinten-dintenipun kanthi tansah menggalih pripun supados saget nylametaken Kraton Gilingwesi. Sawijing dinten, kekalihipun pinanggihan wonten griya Nyai Manggis ing tlatah Kelapa. Sungu Lembu sampun mangertosi bilih Raden Mandasia ingkang gadhah karemenan mboten limrah inggih punika asring mandung (nyolong) daging lembu minangka pambuka margi reka daya. Pramila piyambakipun lajeng sagah nyembadani nalika Raden Mandasia ngaturi tindak sesarengan dhumateng Kraton Gerbang Agung.

Piyambakipun kekalih sami ngadhepi warni-warni kadadosan ingkang tuhu awrat: ngadhepi para lawan ing salebetipun sagara, ndhèrèk nylametaken pambekta wahyu, lajeng pinanggihan kaliyan juru masak ingkang saèstu nganyeli, lan tiyang sugih kanthi dhedhaharan ingkang ngédhap-édhapi sanget. Sasampunipun, sami pinarak ing satunggalipun désa ingkang ngasilaken lawon celup, ingkang manawi saweg wonten mriku, sinten kemawon mboten pikantuk nyebat warni-warni. Kekalihipun ugi kedah ngadhepi kawontenan ingkang awrat ing salebetipun gurun, ngagem kulit sida-sida. Kalebet ngupados manggihi Putri Tabassum Sang Permata Gerbang Agung ingkang kacariyosaken bilih piyambakipun punika mboten naté ngilo ing kratonipun, amargi manawi piyambakipun ngilo, pengilonipun badhé ajur-mumur awit saking mboten sagah nampèni kaéndahan pasuryanipun Putri Tabassum. Lan ing pungkasanipun, Sungu Lembu lan Raden Mandasia kepeksa kedah ngadhepi perang ageng awujud mayit-mayit ingkang sami dhawah saking langit.

Ugi pirsani 
 Kusala Sastra Khatulistiwa

Rujukan 

Buku sastra
Sastra Indonésia
Artikel Wiki Mrebawani II kalamangsa 1
Ceplok piring utawa cepiring（Gardenia jasminoides) utawa ing basa Indonésia kacapiring utawa kaca Piring ya iku jinising tuwuhan saka suku kopi-kopian (Rubiaceae). Kembangé warna putih lan ngganda arum. Tuwuhan iki nduwéni jeneng binominal Gardenia jasminoides kang ateges kaya déné melathi sanajan tuwuhan iki ora ana gegayutané karo tuwuhan melathi. Tuwuhan iki uga diarani Gardenia.

Ing Bali karan jempiring lan katetepaké minangka maskot kutha Dhènpasar.

Asliné saka Asia lan umum tinemu ing tlatah Viètnam, Cina sisih kidul, Taiwan, Jepang, Myanmar lan India.

Kanthi godhong kang ijo mengkilat lan kembang kang arum, tuwuhan iki umum ditandur ing taman. Ing Cina wus ditandur maèwu taun, déné ing Inggris nembé digawa ing tengahing abad 18.

Dhèskripsi 
Ceplok piring wujud tuwuhan perdu kang madeg jejeg kanthi dhuwur 1-2 mèter. Watange ngayu, cecawangan, déné pang kang isih nom dilapisi lilin warna ijo semu soklat. Tuwuhan iki tansah ijo tanpa ngranggas, kembange warna putih ngganda arum. Kembangé bisa malih dadi woh.

Bisa tuwuh kanthi apik ing tlatah kang panas, tansah kena srengéngé, lan patusan banyu kang apik. Lemah kang cocok duwé pH watara 5-6,5.

Dijenengi binominal déning ahli tetuwuhan John Ellis ing taun 1761, sawisé digawa menyang Inggris ing taun 1750-an.

Ceplok piring bisa ditandur kanthi cara stèk utawa cangkok.

Pigunan 
Ceplok piring lumrah ditandur kanggo pethètan ing taman utawa latar, ing papan kang panas. Godhongé kena kanggo tamba gowèh, seseg napas, lara panas lan bludreg. Déné oyodé kena kanggo tamba lara untu.

Wohé ngandhut crocin (salah sijining jinis karotenoida kang wernané kuning, saèmper kang ana ing safron. Woh kang wis garing minangka sumba. Ing Jepang minangka mernani sandhangan lan uga panganan kang aran takuan (asinan lobak) lan wagashi.

Wong Polinésia ing kepuloan Pasifik ngroncé kembang ceplok piring kanggo kalung kang diarani Ei ing Pulo Cook, Hei ing Polinesia Prancis lan Lei ing Hawaii.

Saliyané iku, wohé uga ngandhut lenga asiri, gardenin, gardenosid, geniposid, genipin-1-D-gentiobioside, gardoside (8,10 dehydrologanin), scandoside menthyl ester, glikosid, sitosterol, mannitol, nonacosane, krosetin, krosin, klorogenin, tannin, lan dekstrose.

Rujukan 

Artikel Wiki Mrebawani II kalamangsa 1
Kancing yang Terlepas inggih punika judhul novèl anggitanipun sastrawan Handry TM. Buku ingkang kandelipun 450 kaca kanthi nomer ISBN 978-602-03-0101-3, punika kababar déning Gramedia Pustaka Utama ing taun 2013. Novèl punika dipunambali pambabaranipun sasampunipun dipunmot kanthi cara sambung wonten ariwarta Suara Merdeka Semarang, Jawa Tengah. Taun 2017, novèl niki pikantuk pambiyantu saking Kementerian Pendhidhikan lan Kabudayan Republik Indonesia kanggé dipunpertal ing basa Inggris.

Latar wingking 
Novèl Kancing yang Terlepas anggitanipun sastrawan Handry TM punika wiwitanipun awujud carita sambung ingkang dipunmot saben peken wonten ing ariwarta Suara Merdeka Semarang nalika taun 2010 dumugi taun 2011. Sasampunipun dibesut malih, lajeng dipunbabar kaliyan Gramedia Pustaka Utama. Wonten salebetipun novèl punika, Handry TM mundhut latar panggènan ing tlatah Pecinan Kutha Semarang kanthi tokoh utami saking ètnis Tionghoa, nanging cariyosipun nggambaraken kawontenan Indonesia ing dasawarsa 1960-an.

Kancing yang Terlepas nyariyosaken pagesangan Giok Hong, satunggalipun wanita misuwur lumantar sesawanganipun pasuryan, ing Gang Pinggir, tlatah Pecinan Kutha Semarang. Piyambakipun mboten éndah lan ayu kemawon, nanging ugi pinter lan merak ati samukawis prilakunipun. Awit taksih alit, piyambakipun dipunmong kaliyan Tek Siang kanthi warni-warni panggulawenthah kalebet tata krama lan paugeran. Giok Hong ingkang ayu punika mboten namung andhahanipun lan primadhona wonten Orkes Musik Tjahaja Timoer, nanging piyambakipun inggih kalebet pacanganipun-adamel irèn kathah priya ing Gang Pinggir. Nanging kaluputan-kaluputan kadung dipunlampahi déning Tek Siang, inggih punika nyorohaken Giok Hong dhumateng réncangipun kepara ndadosaken Giok Hong mboten saget éwah saking salebetipun karuwetan pulitik ingkang sansaya wiyar. Sasampunipun Giok Hong umpetan sawatawis wekdal, dumadakan wontena Boenga Lily ingkang dipunpracaya minangka panjalmanipun Giok Hong—tetep katawis ayu nanging gantos pasuryan. Ing mangsa prihatos mboten dangu sadèrèngipun ambrukipun pamaréntah Orde Lama, Boenga Lily kaseret wonten karuwetan, inggih punika dipunyana minangka telik sandhi. Lelakonipun pagesangan Lily ingkang adamel prihatos punika dipunbungkem déning panguwaos ingkang langkung ageng. Dumugi pungkasan cariyos, Giok Hong mboten naté mangertos, sinten tiyang sepuhipun sajatos.

Ugi pirsani 
 Handry TM

Rujukan 

Sastra Indonésia
Buku sastra
Karya sastra
Artikel Wiki Mrebawani II kalamangsa 1
Hotel Bahari Inn utawi langkung misuwur kanthi sebatan Bahari Inn inggih punika salah satunggalipun hotèl bisnis bintang tiga ingkang dumunung wonten Kutha Tegal Jawa Tengah, Indonesia. Hotèl punika dipundegaken ing taun 1995 déning Yohanes Sukoco, Dian Susilo, lan Johan sedaya saking Tegal. Kajawi nyawisaken fasilitas kamar, hotèl punika dipunjangkepi kaliyan papan pahargyan, papan pirembagan, kolam nglangi, dhiskotèk, lan griya dhahar.

Latar wingking 
Wontenipun Hotel Bahari Inn ing Kutha Tegal dhedhasar pamikiran géografis, ing mriku Kutha Tegal dumunung wonten samadyaning antawisipun Kutha Jakarta lan Surabaya. Saéngga, dipunkajengaken para pelancong ingkang tindak tebih lan ngraosaken lungkrah salebetipun margi saget pinarak wonten hotèl ini, kanthi fasilitas bintang tiga. Hotèl punika, minangkani ngundhakaken panyadéan, ugi asring ngawontenaken adicara ing antawisipun Adon-adon Nyanyi kanggé laré alit, ingkang naté ngrawuhaken penyanyi alit Tina Toon, pagelaran musik Enyong Nang Kafe kanthi lelagon saking golongan Top 40s, pahargyan dhahar ageng ingkang nyuguhaken bintang antawisipun Nunus Utomo, Johan Untung, Koes Hendratmo, Delon, Benny Panjaitan, lan sanèsipun. Hotel Bahari Inn ugi naté dipun-ginakaken minangka papan panggènan ngawontenaken pameran sungging pakaryanipun Moses Misdy lan Konggrès Basa Tegal ingkang dipunpandhégani déning Yono Daryono.

Kamar ingkang kacawisaken wonten ing Hotel Bahari Inn inggih punika Standard, Suite, Junior Suite, Superior, lan Deluxe. Wondéné fasilitas pandhukung awujud Sebayu Convention Hall, ruang rapat, Kafe Nelayan, dhiskotèk Mushro, lan kolam nglangi.

Ugi pirsani 
 Kota Tegal
 Yono Daryono
 Moses Misdy

Pranala njawi 
 Situs resmi Bahari Inn

Rujukan 

Hotel
Hotel di Indonesia
Hotel di Jawa Tengah
Kota Tegal
Artikel Wiki Mrebawani II kalamangsa 1
J'accuse...! (pocapan Prancis: ​[ʒaˈkyz], "Aku ndakwa...!") iku sawijining layang padhang sing dibabar ing tanggal 13 Januari 1898 sajeroning koran L'Aurore lan ditulis déning panulis Prancis wigati Émile Zola.

Sajeroning layang iki, Zola nujokaké layangé marang Présidèn Prancis Félix Faure lan ndakwa Pamaréntah manawa Pamaréntah Prancis iki anti-Sémitis awit ngunjara Alfred Dreyfus, sawijining Staf Jèndral Angkatan Dharat Prancis sing divonis salawas uripé dadi wong aradan déné mata-mata. Zola nuduhaké kaluputan yuridis lan ora anané bukti. Layang iki banjur dicithak ing kaca utama koran iki lan marahi horeg ing Prancis lan mancanagara. Zola dhéwé diadili déné pitenah lan dhèwèké didakwa salah. Banjur Zola lumayu menyang Inggris supaya aja dikunjara.

Sajarah Prancis
Layang padhang
Émile Zola
Attack  inggih punika filem pulitik thriller Telugu ingkang dipundamel taun 2016. Filem punika dipunsutradarani lan skénarionipun dipunserat déning Ram Gopal Varma kanthi juru damel C. Kalyan. Para paraga Filem punika antawisipun Manchu Manoj lan Surabhi ingkang kapatah dados paraga baku lan Jagapati Babu, dipunsengkuyung déning Prakash Raj. Filem Attack dipunbabar kanggé sagung pamirsa sadonya ing surya 1 April 2016.

Latar wingking 
Badhé dipundamelipun filem Attack dipunwartakaken ing surya 20 Fèbruari 2015 lan badhé dipun-cakaken sadinten salajengipun. Sakpérang jejer dipunpundhut wonten kantor RTO ing Hyderabad. Filem punika kadamel awit saking pakaryan sesarengan antawisipun Jagapati Babu kaliyan Ram Gopal Varma sasampun filemipun kekalih asesirah Gaayam ingkang kadamel taun 1993 lan wanci kapisan kanggé Manchu Manoj kaliyan sagung punggawa sesarengan Ram Gopal Varma ing  kaping pindho pakaryan sesarengan kaliyan Jagapati Babu sasampunipun Current Theega.Vadde Naveen dan terjadi prsoalan krusial pada pemeranan. Gambar postèr Attack sampun kababar ing surya 30 Mèi 2015  lan wiwit katèmpèlaken wonten gedhong biyoskup surya 31 Mèi 2015. Filem punika dipunbabar kanggé sagung pamirsa sesarengan ing surya 1 April 2016 déning Subha Swetha Films.

Ingkang maragani 
 Manchu Manoj-Radha Krishna / Radha
 Jagapati Babu-Kaali
 Surabhi-Valli
 Prakash Raj-Guru Raj
 Abhimanyu Singh
 Vadde Naveen-Gopi
 Poonam Kaur
 Manju Bhargavi-Guru Raj's wife
 Narsing Yadav

Musik pangiring 
Musik pangiring dipuncakaken déning Ravi Shankar, wondéné cakepanipun kaanggit déning Sira Sri, ingkang dibabar déning Lahari Music.

Rujukan

Pranala njawi 
 

Sinema Telugu
Film India
Film taun 2016
Film kriminal
Film sajarah
Artikel Wiki Mrebawani II kalamangsa 1
Basa Paiwan iku salah sawijiné basa asli sing ana ing nagara Taiwan. Basa iki dipituturaké déning wong Paiwan, ya iku salah sawijiné wong asli Taiwan. Basa Paiwan kalebu ing kulawarga basa Formosa sing cawangé kulawarga basa Austronésia. Miturut pangira-ira, cacahé panyatur basa iki ana wong 66.000.

Dhialèk
Basa Paiwan dipérang dadi dhialèk-dhialèk ing ngisor iki (Ferrell 1982:4–6).
A1 – iring kidul lan tengah
Kuɬaɬau (Kulalao) – dienggo ing buku Paiwan Dictionary besutané Ferrel taun 1982 amarga akèh sing mudheng dhialèk iki lan dhialèké isih ngleluri warna-warna ciri fonètis mirunggan. Dhialèk iki uga dipituturaké ing Désa Tjuabar, Kacamatan Taitung, sing uga minangka papan dunungé dhialèk Tjariḍik lan "Tjuabar" (gegayutan raket karo dhialèk Tjavuaɬi).
Kapaiwanan (Su-Paiwan)
Tjuaqatsiɬay (Kachirai) – dhialèk kidul dhéwé
A2 – iring tengah
ɬarəkrək (Riki-riki)
Patjavaɬ (Ta-niao-wan)
B1 – iring lor dhéwé
Tjukuvuɬ (Tokubun)
Kaviangan (Kapiyan)
B2 – iring lor-kulon
Tjaɬakavus (Chalaabus, Lai-yi)
Makazayazaya (Ma-chia)
B3 – iring tengah-wétan
Tjariḍik (Charilik)
B4 – iring wétan
Tjavuaɬi (Taimali)
Tjakuvukuvuɬ (Naibon, Chaoboobol)

Rujukan 

Basa ing Taiwan
Kulawarga basa Formosa
Artikel Wiki Mrebawani II kalamangsa 1
Kusprihyanto Namma () inggih punika salah satunggalipun sastrawan saking Indonesia. Namanipun sampun misuwur lumantar pakaryanipun awujud lakon sandhiwara, geguritan, lan carita cekak ingkang dipunmot ing sawenèh ariwarta Indonesia. Kusprihyanto Namma kalebet salah satunggalipun sastrawan ingkang nyengkuyung revitalisasi sastra pedalaman, sesarengan kaliyan Sosiawan Leak, Wijang Wharek, Beno Siang Pamungkas, lan Triyanto Triwikromo ingkan dipuncakaken ing dasawarsa 1990-an.

Latar wingking 
Kusprihyanto Namma lair ing Kabupatèn Ngawi, Jawa Timur, surya 30 Oktober 1965. Piyambakipun sampun ngraketi jagat kasusastran nalika taksih sinau wonten sekolah manengah. Kusprihyanto lajeng nerasaken wonten pawiyatan luhur Universitas Sebelas Maret ing Program Studi Pendhidhikan Basa lan Sastra Indonesia. Sapérang kelompok teater ingkang naté dipunlairaken déning Kusprihyanto antawisipun Teater Garasi, Teater Opi, Kelompok Peron, Sanggar Duaribu, lan Teater Magnit ingkang dumugi sapunika taksih dipunuri-uri nggelar pakaryanipun, mliginipun wonten pawiyatan ing mriku piyambakipun mucal.

Pakaryan 
 Pundhen (cerkak)
 Maya Kunang (geguritan)
 Mistifikasi Daun Luruh (geguritan)
 Kumbung (geguritan)
 Langgam perpisahan (geguritan)
 Religiositas Dupa (geguritan)

Ugi pirsani 
 Revitalisasi sastra pedalaman
 Wijang Wharek
 Triyanto Triwikromo

Rujukan 

Sastrawan Indonésia
Artikel Wiki Mrebawani II kalamangsa 1
Kulawarga basa Formosa iku basa-basa sing dienggo ing gunemané wong asli Taiwan. Wong asli Taiwan (sing diakoni déning pamaréntah) cacahé ana 2,3% saka sakèhé sing ndunungi Taiwan. Sing bisa mituturaké basa asliné luwih sithik saka cacah iku sabubaré awit wis padha salin basa suwéné pirang-pirang abad. Kira-kira basa asli Taiwan cacahé ana 26. Saorané, ana sepuluh sing wis sirna, déné papat (utawa lima) liyané statusé mèh sirna, lan liyané statusé ing sajeroné bebaya.

Basa-basa asli Taiwan duwé sujarah sing padha amarga Taiwan dianggep dadi panggon mula bukané kabèh basa ing kulawarga basa Austronésia. Miturut ahli basa Robert Blust, basa-basa Formosa iki cawang sanga saka sepuluh cawang pokok ing kulawarga basa Austronésia, sawatara cawang siji liyané nurunaké mèh 1.200 basa ing kulawarga Malayo-Polinésia ing sajabané Taiwan. Sanajan ana ahli basa sing ora sarujuk karo apa sing ditaliti Blust, akèh-akèhé ahli basa sarujuk yèn basa-basa saka kulawarga Austronésia iku asalé saka Taiwan. Téyori iki uga dikuwataké déning kajian anyar ing génetika populasi manungsa, sing uga nguwataké sipat garis ibu ing migrasi manungsa.

Rujukan 

Kulawarga basa Formosa
Basa ing Taiwan
Artikel Wiki Mrebawani II kalamangsa 1
Exposed inggih punika filem thriller saking Amérikah Sarékat ingkang dipundamel taun 2015. Film punika dipunsutradarani Gee Malik Linton, ingkang ugi ngripta skénarionipun. Wondéné ingkang maragani filem punika antawisipun Keanu Reeves, Ana de Armas, lan Mira Sorvino.

Ingkang maragani 

 Ana de Armas minangka Isabel de La Cruz
 Keanu Reeves minangka Dhétèktif Scott Galban
 Christopher McDonald minangka Lt. Galway 
 Big Daddy Kane minangka Black
 Mira Sorvino minangka Janine Cullen
 Venus Ariel minangka Elisa
 Ariel Pacheco minangka Naldo 
 Laura Gómez minangka Eva 
 Melissa Linton minangka Dhétèktif Sarah Ramirez
 Michael Rispoli minangka Dhétèktif Dibronski
 Danny Hoch minangka Joey Cullen 
 Ismael Cruz Cordova minangka Jose de La Cruz
 Jeanette Dilone minangka Marisol de La Cruz

Latar wingking 
Exposed inggih punika filem sandhiwara ingkang dipunarahaken lan kaserat skénarionipun déning Gee Malik Linton. Para juru paraga ingkang kadhapuk maragani filem punika antawisipun Keaunu Reeves (ugi dipunpracaya minangka juru damel) Ana de Armas, lan Mira Sorvino. Ing filem punika, Reeves maragani minangka telik sandhi ingkang madosi wadi ing sawingking pejahipun pacanganipun, sasampunipun pinanggihan kaliyan tiyang èstri nèm (Ana de Armas) ingkang ngakèni mirsani kadadosan mboten limrah. Kajawi Keanu Reeves lan Ana de Armas, lan Mira Sorviino, Exposed ugi dipunsengkuyung déning Christopher McDonald, Big DAddy Kane, Michael Rispoli, lan Laura Gomez.

Ing surya 6 September 2014 dipunpawartosaken bilih Keanu Reeves lan Ana de Armas badhé maragani satunggalipun film ingkang skénarionipun kaanggit déning Gee Malik Linton jejudhul Daughter of God, ingkan ugi badhé dipunsutradarani Malik. Kajawi Keaunu Reeves, Linton lan Robin Gurland badhé ngayahi minangka juru damel filem punika. Ing surya 7 November, Remark Films miwiti proyek filem punika sasampunipun Daniel Grodnik wangsul. Ing surya 8 Novèmber, Mira Sorvino ngendika sumadya ndhèrèk nyengkuyung filem punika. Juru paraga sanèsipun ingkang kadhapuk antawisipun Christopher McDonald, Big Daddy Kane, Michael Rispoli, lan Laura Gómez. dan Julissa Roman. Pandamelan filem Daughter of God kacakaken ing wiwitan wulan November 2014 ing New York City. Lan ing surya 26 November, pamundhutan gambar dipunlajengaken wonten Brooklyn. Ing surya 1 Dhésèmber 2014, Carlos José Alvarez sampun ngrampungaken pedamelan awujud pranatan musik pangiring ingkan badhé kalebetaken wonten filem punika.

Rujukan

Pranala njawi 
 

Film Amérikah Sarékat
Film thriller Amérikah Sarékat
Film yang direkam di New York City
Film berbahasa Inggris
Artikel Wiki Mrebawani II kalamangsa 1